L 302/92
3.2.
EL
Επίσημη Εφημερίδα της Ευρωπαϊκής Ένωσης
22.11.2022
Για ΗΣΥ που συμμετέχουν στη «λειτουργία φόρτισης του REESS με σύνδεση στο δίκτυο ηλεκτρικής ενέργειας», οι ρυθμίσεις δοκιμής πρέπει να είναι σύμφωνες με το σχήμα 2 στο προσάρτημα του παρόντος παραρτήματος.
3.2.1.
Η διάταξη θωράκισης πρέπει να είναι σύμφωνη με τη διάταξη της σειράς του οχήματος.
Γενικά όλα τα τμήματα υψηλής τάσης (ΥΤ) πρέπει να είναι κατάλληλα γειωμένα με χαμηλή αντίσταση (π.χ. ΤΔ, καλώδια, σύνδεσμοι κ.λπ.).
Τα ΗΣΥ και τα φορτία πρέπει να είναι γειωμένα.
Η εξωτερική παροχή ρεύματος ΥΤ συνδέεται μέσω φίλτρου διατροφοδοσίας.
3.2.2.
Ο αγωγός παροχής ρεύματος ΗΣΥ συνδέεται με την παροχή ρεύματος μέσω ΥΤ-ΤΔ (για ΗΣΥ με παροχή συνεχούς ρεύματος ΥΤ) και/ή ΤΤΔ (για ΗΣΥ με παροχή εναλλασσόμενου ρεύματος).
Η παροχή συνεχούς ρεύματος ΥΤ εφαρμόζεται στο ΗΣΥ μέσω 5 μΗ/50 ΥΤ-ΤΔ (βλέπε προσάρτημα 8 σημείο 2).
Η τροφοδοσία εναλλασσόμενου ρεύματος εφαρμόζεται στο ΗΣΥ μέσω ΑΜΝ 50 μΗ/50 (βλέπε προσάρτημα 8 σημείο 4).
3.2.3.
Εκτός εάν ορίζεται διαφορετικά, το μήκος της δέσμης καλωδίων χαμηλής τάσης (ΧΤ) και της δέσμης καλωδίων ΥΤ που είναι παράλληλες με την πρόσθια ακμή του επιπέδου γείωσης πρέπει να είναι 1 500 mm (±75 mm).
Το συνολικό μήκος της δέσμης καλωδίων της δοκιμής, συμπεριλαμβανομένου του βύσματος, πρέπει να είναι 1 700 mm (+300/0 mm).
Η απόσταση ανάμεσα στη δέσμη καλωδίων ΧΤ και τη δέσμη καλωδίων ΥΤ πρέπει να είναι 100 mm (+100/0 mm).
3.2.4.
Όλα τα καλώδια τοποθετούνται πάνω σε μη αγώγιμο υλικό με χαμηλή διηλεκτρική σταθερά (εr ≤ 1,4), σε απόσταση 50 mm (±5 mm) πάνω από το επίπεδο γείωσης.
3.2.5.
Οι θωρακισμένοι αγωγοί τροφοδοσίας για τη γραμμή ΥΤ+ και ΥΤ- και τις τριφασικές γραμμές μπορούν να είναι ομοαξονικά καλώδια ή να βρίσκονται μέσα σε κοινή θωράκιση, ανάλογα με τα χρησιμοποιούμενα βύσματα.
Μπορεί να χρησιμοποιηθεί προαιρετικά η αρχική δέσμη καλωδίων ΥΤ του οχήματος.
3.2.6.
Εκτός εάν ορίζεται διαφορετικά, το περίβλημα του ΗΣΥ συνδέεται με το επίπεδο γείωσης είτε απευθείας είτε μέσω σύνδεσης με καθορισμένη αντίσταση.
3.2.7.
Για φορτιστές επί του οχήματος, τα καλώδια εναλλασσόμενου ρεύματος/συνεχούς ρεύματος τοποθετούνται όσο το δυνατόν πιο μακριά από την κεραία (πίσω από τη δέσμη καλωδίων ΧΤ και ΥΤ).
Η απόσταση ανάμεσα στα καλώδια εναλλασσόμενου ρεύματος/συνεχούς ρεύματος και την πλησιέστερη δέσμη καλωδίων (ΧΤ ή ΥΤ) πρέπει να είναι 100 mm (+100/-0 mm).
3.3.
Εναλλακτική θέση μέτρησης Ως εναλλακτική λύση σε ένα θωρακισμένο επενδυμένο περίβλημα αποσβεστήρα (ALSE), χρησιμοποιείται ένας ανοικτός χώρος δοκιμών (OATS), που πληροί τις απαιτήσεις του προτύπου CISPR 16-1-4 (βλ. σχήμα 1 στο προσάρτημα του παρόντος παραρτήματος).
3.4.
Περιβάλλων χώρος Για να διασφαλίζεται ότι δεν υπάρχει εξωγενής θόρυβος ή σήμα ικανού μεγέθους ώστε να επηρεάσει υλικά τη μέτρηση, λαμβάνονται μετρήσεις πριν και μετά την κύρια δοκιμή.
Στη μέτρηση αυτή, ο εξωγενής θόρυβος ή το εξωγενές σήμα είναι τουλάχιστον 6 dB κάτω από τα όρια παρεμβολής που αναφέρονται στο σημείο 6.5.2.1 του παρόντος κανονισμού, εξαιρουμένων των σκόπιμων εκπομπών στενής ζώνης του περιβάλλοντος.